Միսիս Դաութֆայր

**«Միսիս Դաութֆայր»** (), ռեժիսոր Քրիստոֆեր Կոլամբուսի կողմից 1993 թվականին նկարահանված կատակերգություն՝ հիմնված Էն Ֆայնի «Մադամ Դաութֆայր» վեպի վրա։ Գլխավոր դերերում հանդես են գալիս Ռոբին Ուիլյամսը և Սալի Ֆիլդը։ Առաջադրվել է բազմաթիվ մրցանակների, այդ թվում արժանացել է «Օսկար» մրցանակի` լավագույն գրիմի և սանրվածքի համար, ինչպես նաև երկու «Ոսկե գլոբուս» մրցանակի (այդ թվում նաև, որպես լավագույն ֆիլմ՝ կատակերգություն կամ մյուզիքլ)։ Ֆիլմը հարմարեցված էր թատրոնի բեմին և ստեղծվել է որպես մյուզիքլ Բրոդվեյում։

## Սյուժե
Դենիել Հիլարդին հետևում են անախորժությունները ինչպես առատության եղջյուրը. նա կորցնում է աշխատանքը, կինը հեռանում է նրանից և բաժանվելուց հետո թույլ է տալիս, որ երեխաներին տեսնի շաբաթը մեկ անգամ։

Սակայն, Դենիելը մի ելք է գտնում. նա սկսում է հագնվել կնոջ նման, օգտագործում դիմակներ և դառնում այպես կոչված տիկին Դաութֆայեր, ծեր կին։ Նա ընդունվում է աշխատանքի իր նախկին կնոջ մոտ` որպես սպասուհի և այժմ նա կարող է տեսնել իր երեխաներին ամեն օր։ Հետևանքները, իհարկե առավել անկանխատեսելի են։ Երբ Դենիելին առաջարկում են նոր աշխատանք, նա պետք է ընտրություն կատարի այդ աշխատանքի և երեխաների ամենօրյա խնամքի միջև։ Եվ շուտով երեխաները բացահայտում են, որ սպասուհին նրանց հայրն է։

## Դերերում

## Հետաքրքիր փաստեր
* Դաութֆայեր ազգանունը (Doubtfire) հերոսը վերցնում է առաջին իսկ պատահած թերթի խորագրից՝ «Police Doubt Fire Was Accidental» (ոստիկանությունը կասկածում է, թե հրդեհը պատահական էր)։
* Ֆիլմում գլխավոր հերոս Ռոբին Ուիլյամսը բաժանվում է կնոջից և դառնում է երեխաների դայակը։ Իրական կյանքում Ռոբինը բաժանվել էր կնոջից, որպեսզի ամուսնանա դայակի հետ։
* Միսիս Դաութֆայերի դերը առաջին անգամ խաղացել է Ռոբին Ուիլյամսը Էնդի Քոֆմանի երեկոյան շոու ծրագրում։ Հաղորդման ժամանակ Միսիս Դաութֆայերը ներկայացվում էր որպես Քոֆմանի տատը։
* Ամեն նկարահանման օր, Ռոբինը գրիմի սենյակում անցկացնում էր 4-5 ժամ, քանի որ դա շատ բարդ գործընթաց էր։ Գրիմարարների մեծ ջանքի շնորհիվ ֆիլմն արժանացել է «Օսկար» կինոմրցանակի՝ «լավագույն գրիմ» կատեգորիայում։
* Տեսարանը` որտեղ Դենիելը կորցնում է իր դիմակը և այն թռնում է պատուհանից, ավելի քան 50 դուբլ է պահանջել։ Այդ դիմակը ընդամենը հավաքածու էր գրիմի մնացորդներից, որը բաղկացած էր ութ առանձին մասերից։
* Միսիս Դաութֆայերի յուրահատուկ բարբառը փախառնվել է շոտլանդացի ռեժիսոր Բիլ Ֆորսայթից, ում հետ դերակատար Ռոբին Ուիլյամսը ծանոթացել էր «Լինել մարդ» ֆիլմի նկարահանման հրապարակում։

## Սաունդթրեկներ
Ֆիլմի երաժշտությունը գրել է հայտնի երգահան` Հովարդ Շորը։ Ռոբին Ուիլյամսը ինքնուրույն կատարել է «Largo Al Factotum» հատվածը Ռոսսինիի «Սևիլյան սափրիչ» օպերայում։

Ֆիլմում հնչում են նաև հետևյալ կատարումները`
* Aerosmith — «Dude (Looks Like a Lady)»
* The Four Seasons — «Walk Like a Man»
* Frank Sinatra — «Luck Be A Lady»
* James Brown — «Papa’s Got A Brand New Bag»
* House of Pain — «Jump Around»
* B.B.King և Albert Collins — «Stormy Monday Blues»

## Մրցանակներ և առաջադրումներ
* 1994 - «Օսկար» մրցանակ լավագույն գրիմի համար (Գրեգ Կենոմ, Բե Նիլ, Յոլանդա Տուսյան)
* 1994 - երկու «Ոսկե գլոբուս»՝ լավագույն ֆիլմ՝ կատակերգություն կամ մյուզիքլ, լավագույն տղամարդու դեր կատակերգությունում կամ մյուզիքլում (Ռոբին Ուիլյամս)
* 1994 - նոմինացիա BAFTA մրցանակ լավագույն գրիմի համար (Գրեգ Կենոմ, Բե Նիլ, Յոլանդա Տուսյան)

## Ծանոթագրություններ

## Արտաքին հղումներ
* 
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Բադի մուվի
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:ԼԳԲՏ ֆիլմեր
Կատեգորիա:Քրիս Քոլամբուսի ֆիլմեր
Կատեգորիա:Ֆիլմեր դերասանների մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Կատեգորիա:Ֆիլմեր դիսֆունկցիոնալ ընտանիքների մասին